Enola Holmes (film)

Enola Holmes adolah film misteri, aksi, patualangan, kajahatan, jo drama tahun 2020 nan diadopsi dari buku patamo seri fiksi dengan judul nan samo oleh Nancy Springer. Film iko mancaritoan tantang saurang saudaro parampuan Sherlock Holmes nan barusaha untuak mancari amanyo nan ilang. Film iko disutradarai jo Harry Bradbeer dan rancanonyo akan rilis oleh Warner Bros Picture. Namun karano kaadaan pandemi COVID-19 iko, mako distribusi film dialihkan ka Netflix. Enola Holmes ditayangkan patamo kali pado 23 September 2020.

Sinopsis 
Film iko mamiliki latar balakang di Inggirih pado tahun 1884 dan pado saat itu dunia sadang mangalami parubahan nan gadang. Enola Holmes marupokan film nan mancaritoan tantang pajalanan Enola Holmes untuak mancari amanyo yang ilang. Enola marupokan gadih remaja nan bausia 16 tahun sarato anak tarakhia dari kaluargo Holmes jo adiak dari Sherlock Holmes.

Carito bamulo katiko Enola apanyo maningga jo abangnyo pai, sahinggo Enola hanyo tingga samo amanyo, Eudoria Holmes. Dari amanyo tasabuik, Enola mandapekan ilmu sains jo bela diri jinjutsu. Tapi pado ulang tahunnyo nan ka 16, Enola mandapekan kaba kalau amanyo ilang. Walaupun inyo indak tau amanyo kama, tapi Enola manamukan sabuah kode patunjuak nan barasal dari hadiahnyo dan itu digunoan Enola untuak manamukan amanyo.

Kaba amanyo ilang pun langsuang tadanga ka udanyo Enola. Mereka pun manamui Enola dan mancoba untuak manamukan dima amanyo. Namun, Mycroft mangusulkan untuak Enola masuak ka sakolah padusi untuak manjadi padusi kelas ateh. Urusan mancari ama adolah urusan udanyo. Enola nan maraso bahwa rencano inyo untuak manamukan amanyo akan taganggu, mako inyo pun malarikan diri dari rumah.

Di tangah parjalanan, Enola batamu bangsawan mudo (Louis Partridge) nan kondisinyo samo jo Enola, sadang kabur dari rumah. Urang baduo ko karajo samo untuak mamacahan misteri, jo mancari jati dirinyo. Tanpa Enola sadari, jiwa detektifnyo pun muncul dalam perjalanan tasabuik dan manjadikan inyo sabagai detektif nan hebat mangalahan udanyo, Sherlock Holmes.

Daftar Pamaran 
Pamaran film Enola Holmes tabagi manjadi duo, yaitu pamaran utamo jo pamaran pandukung.

Pamaran Utamo 

 Millie Bobby Brown baparan sabagai Enola Holmes
 Henry Cavill baparan sabagai Sherlock Holmes
 Sam Claflin baparan sabagai Mycroft Holmes
 Helena Bonham Carter baparan sabagai Eudoria Holmes

Pamaran Pandukung 

 Louis Partridge baparan sabagai Tewkesbury
 Bakar Gorman baparan sabagai Linthorn
 Adeel Akhtar baparan sabagai Lestrade
 Susan Wokoma baparan abagai Edith
 Hattie Morahan baparan sabagai Lady Tewkesbury
 David Bamber baparan sabagai Sir Whimbrel
 Frances de la Tour baparan sabagai Dowager
 Claire Rushbrook baparan sabagai Nyonya Lane
 Fiona Shaw baparan sabagai Nona Harrison
 Gaby French baparan sabagai panjahit padusi
 Paul Copley baparan sabagai master stasion
 Ellie Haddington baparan sabagai Nona Gregory
 Alex Kelly baparan sabagai Nona Gregory II
Connor Catchpole baparan sabagai tukang kebun
Sarah Flind baparan sabagai asisten di sabuah toko teh
Dempsey Bovell baparan sabagai armada jalan Hawker
Neil Bell baparan sabagai polisi
Sofia Stavrinou baparan sabagai Enola wakatu mudo
Sophie Dixon baparan sabagai Enola wakatu bayi
David Kirkbride baparan sabagai panghasut
Delroy Atkinson baparan sabagai Porter
Mary Roscoe baparan sabagai Grace Whitting
Anthony Aje baparan sabagai anak laki-laki di koran
Anthony Rickman baparan sabagai anak laki-laki di koran
Philip Scott-Wallace baparan sabagai editor koran
Tuyen Do baparan sabagai guru sekolah asrama
Esther Coles baparan sabagai Nona Fox

Produksi

Tampek Mambuek Film 
Film iko marupoan film nan diangkek dari serial buku Nancy Springer "The Enola Holmes Mysteries" dan dikambangan di Legendary Pictures. Film Enola Holmes iko difilimkan di Greenwich Old Royal Naval College, Ashridge Forest, perpustakaan Universitas Russell Grup, jo di Severn Valley Railway. Indak di situ se, babarapo rumah mewah jo megah nan ado di Hertfordshire, Bedfordshire, jo Shropshire ado pula dalam film iko.

Dalam film Enola Holmes tadapek adegan palarian di kereta api. Adegan tasabuik dilakukan di Severn Valley Railway dan jalur nan digunoan adolah Kidderminster jo Arley. Di film Enola Holmes untuak adegan di pasar, adegan tasabuik dilakukan di Old Royal Navy College di Greenwich. Di lokasi iko, proses mambuek film tajadi pado akhia Juli 2019.

Kaluargo Holmes tingga di sabuah rumah di padesaan. Rumah tasabuik adolah Benthall Hall dan marupoan salah satu dari rumah nan gadang di sinan. Rumah iko alah acok dijadian sabagai lokasi pambuekan film. Adegan patunjuk nan mangarahan Enola ka East ENd London itu difilmkan di Limehouse Lane nan ado di kompleks Luton Hoo Home Farm.

Pamilihan Pamain 
Millie Bobby Brown dipilih sabagai pamaran utamo dalam film iko. Disusul jo Henry Cavill, Helena Bonham Carter, Adeel Akhtar, dan Fiona Shaw bagabuang manjadi pamaran film Enola Holmes pado bulan Juni. Sadangkan Sam Claflin, Susie Wokoma jo Burn Gorman baguang manjadi pamain pado bulan Juli saat film sadang dibuek di London.

Rujuakan

Pranala Lua

 
 
 Conan Doyle Estate Ltd. v. Springer docket on CourtListener

Film 2020
Film Orisinal Netflix
Film misteri 2020-an
Film feminis tahun 2020-an
Film Amerika Serikat tahun 2020
Film detektif Amerika
Film misteri Amerika